	Мярка 4. „Запазване на културното и природно наследство на територията на МИГ Медковец – Монтана и развитие на съпътстващите туристически дейности“
	4.1.  Описание на целите на мярката
Основни цели:
· опазване, развитие и популяризиране на културното наследство и културните услуги;
· популяризиране на територията на МИГ и привличане на посетители.
Обхват на мярката: Цялата територия на МИГ Медковец – Монтана.  

4.2. Допустими кандидати
· Юридически лица с нестопанска цел от територията на МИГ; 
· Читалища от територията на МИГ, регистрирани по Закона за народните читалища.

4.3. Допустими дейности 
Предоставя се безвъзмездна финансова помощ за дейности по опазване, развитие и популяризиране на културното наследство и културните услуги, както и туристически дейности в обществена полза:
 
· Организиране и провеждане на културни събития – празници, събори, изложби, концерти, панаири, фестивали и др., свързани с местното културно наследство и разнообразяването на културния живот на населението;
·   Проучване и документиране  на местната култура, бит, кулинария, история, традиции, музика и изобразително изкуство, традиционни занаяти, обичаи и ритуали – изготвяне на филми, сборници, разработване и разпространяване на информационни материали различни от обикновени брошури (тематични изследвания, снимков архив, каталози и др.); разработване и представяне на макети, възстановяване на елементи от традиционни костюми или предмети от традиционния бит;
· Реконструкция, ремонт, оборудване и/или обзавеждане на посетителски центрове за представяне и експониране на местното културно наследство;
· Реконструкция, ремонт, оборудване и/или обзавеждане на туристически центрове или закупуване на туристическа инфраструктура (информационни табели и пътепоказатели за туристическите места и маршрути, съоръжения за безопасност, велоалеи и туристически пътеки), свързани с популяризиране и промотиране на местното културно наследство.
· Дейности, съответстващи на мярката, съгласно Раздел 13.3.1 на на Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.

4.4.	Допустими разходи
· Разходи за организиране и провеждане на културни събития – празници, събори, изложби, концерти, панаири, фестивали и др., свързани с местното културно наследство и разнообразяването на културния живот на населението;
· Разходи за проучване и документиране  на местната култура, бит, кулинария, история, традиции, музика и изобразително изкуство, традиционни занаяти, обичаи и ритуали – изготвяне на филми, сборници, разработване и разпространяване на информационни материали различни от обикновени брошури (тематични изследвания, снимков архив, каталози и др.);разработване и представяне на макети, възстановяване на елементи от традиционни костюми или предмети от традиционния бит;
· Разходи за организиране и провеждане на спортни събития, демонстрации, състезания, свързани с местното културно наследство и разнообразяването на културния живот на населението;
· Разходи за реконструкция, ремонт, оборудване и/или обзавеждане на посетителски центрове за представяне и експониране на местното културно наследство;
· Разходи за реконструкция, ремонт, оборудване и/или обзавеждане на туристически центрове или закупуване на туристическа инфраструктура (информационни табели и пътепоказатели за туристическите места и маршрути, съоръжения за безопасност, велоалеи и туристически пътеки), свързани с популяризиране и промотиране на местното културно наследство;
· Разходи, съответстващи на мярката, съгласно Раздел 14.1.1 на Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.


4.5. Финансови параметри за проектите – минимален и максимален размер на общите допустими разходи за един проект
Минимален размер на общите допустими разходи за един проект – 
15 338,76 евро;
Максимален размер на общите допустими разходи за един проект – 
51 129,19 евро.
Максимален размер на безвъзмездната финансова помощ за един проект – 51 129,19 евро.

4.6. Интензитет на финансовата помощ
Интензитетът на финансова помощ е в размер на 100 %.

4.7. Обективни и измерими критерии за подбор на проектите, тяхната тежест и минимален праг за одобрение
· Дял на населението от територията на МИГ, което ще се ползва от резултатите по проекта – от 5 до 10% включително – 20 т.
· Дял на населението от територията на МИГ, което ще се ползва от резултатите по проекта – от 11 до 15% включително – 30 т.
· Дял на населението от територията на МИГ, което ще се ползва от резултатите по проекта – над 15% – 40 т.
· Проектното предложение включва дейности в обекти с културна значимост - 20 т.
·  Проектното предложение включва дейности в обществени обекти, подопомагащи развитието на туризма на територията на МИГ - 20 т.
· Проектното предложение предвижда изпълнението на дейности извън общинските центрове - 20 т. 
· Проектното предложение предвижда изпълнението на дейности, които подкрепят местната идентичност и културните и исторически характеристики на територията - 25 т. 
· Проектното предложение предвижда изпълнението на дейности, които включват подобряване на достъпа за хора с увреждания и инвалиди - 30 т. 
Минимален праг за одобрение на проектно предложение – 30 т. 



